Diari Oficial de la Generalitat Valenciana


Sumari del DOGV 4965, del 14-03-2005 (2005/2757)

ORDE de 9 de març de 2005, del conseller d'Infraestructures i Transport, per la qual s'actualitzen les tarifes dels servicis de transport públic de viatgers integrats en el sistema coordinat de transport d'Alacant (sistema TAM).
------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4965

Data del DOGV
:   14-03-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/2757


Data del document
:   09-03-2005

Organisme emissor
:   Conselleria d'Infraestructures i Transport

Tipus de document
:   Ordre

Descriptors 

:   * Alacant
    * legislació
    * transport públic
    * tarifa de viatgers
    * taxi
    * transport de viatgers

ORDE de 9 de març de 2005, del conseller d'Infraestructures i Transport, per la qual s'actualitzen les tarifes dels servicis de transport públic de viatgers integrats en el sistema coordinat de transport d'Alacant (sistema TAM). [2005/X2757]
  
La competència exclusiva en matèria de transports terrestres l'itinerari dels quals discórrega íntegrament per la Comunitat Valenciana correspon a la Generalitat Valenciana.
  
Fent ús de la seua competència la Generalitat Valenciana regula les tarifes per als servicis públics regulars permanents d'ús general de viatgers. Esta activitat reguladora, és exercida de conformitat amb la normativa vigent, entre la qual es troba la Llei 16/1987, de 30 de juliol, d'Ordenació dels Transports Terrestres, i el Reial Decret 1.211/1990, de 30 de setembre, que aprova el Reglament de la Llei.
  
L'article 19 de l'esmentada Llei 16/1987 establix que les tarifes de transport públic i de les seues activitats auxiliars i complementàries hauran de cobrir la totalitat dels costos reals de la dita activitat en condicions normals de productivitat i organització, a més de permetre una adequada amortització, un raonable benefici empresarial i una correcta prestació del servici o realització de l'activitat, sense deixar de retribuir si és procedent, les prestacions complementàries. Per la seua banda, el Reglament de la Llei indica en l'article 29 que per a determinar les tarifes ha de tindre's en compte l'estructura de costos del servici, i hauran de modificar-se estes sempre que patisca variació substancial el conjunt dels elements que integren la referida estructura de costos.
  
En l'Àrea Metropolitana d'Alacant la Generalitat Valenciana i l'Ajuntament d'Alacant han acordat la coordinació operativa de les xarxes de transport col·lectiu en l'àmbit metropolità (sistema TAM), coordinació tarifària i funcional que opera des de 1999. En virtut de la dita coordinació, s'establix un marc tarifari únic per a tot l'àmbit coordinat. Estes tarifes afecten els servicis integrats en el transport urbà d'Alacant, així com els servicis del TAM que connecten la ciutat d'Alacant amb Mutxamel, Sant Vicent del Raspeig, el Campello i Sant Joan d'Alacant, i els servicis ferroviaris prestats per Ferrocarrils de la Generalitat Valenciana en el dit àmbit territorial.
  
Dins del seu àmbit de competència, l'Ajuntament d'Alacant ha tramitat per al transport urbà de la ciutat l'aplicació de les tarifes que cal aplicar en el transport urbà en el període 2005/2007. En este sentit, la comissió de preus ha emés en l'última reunió de 3 de març de 2005 l'informe favorable respecte de les dites tarifes, així com de les que s'aplicaran en tal període als servicis prestats per Ferrocarrils de la Generalitat Valenciana.
  
En virtut dels antecedents citats, previs els informes oportuns, i d'acord amb l'article 35.e) de la Llei 5/1983, de 30 de desembre, del Govern Valencià i el Decret 182/2004, d'1 d'octubre del Govern Valencià, pel qual s'aprova el Reglament Orgànic i Funcional de la Conselleria d'lnfraestructures i Transport,
  
ORDENE
  
L'aplicació a partir del dia 15 de març de 2005, i mentre no siguen modificats els preus pels procediments oportuns, als servicis interurbans de carretera inclosos en el sistema TAM, així com en els servicis prestats per Ferrocarrils de la Generalitat Valenciana en tal àmbit, de les tarifes següents:
  
 2005 2006 2007
  
 (des del 15
  
 de març)
  
Bitllet senzill 0,90 0,95 1,00
  
Abonament de 10 viatges (13-10) 5,50 5,50 5,50
  
Abonament de 30 viatges (13-30) 16,50 16,50 16,50
  
DISPOSICIONS FINALS
  
Primera
  
Es faculta el director general de Transports, Ports i Costes per al desenvolupament, aplicació i interpretació de la present orde.
  
Segona
  
Esta orde entrarà en vigor el 15 de març de 2005.
  
València, 9 de març de 2005
  
El conseller d'Infraestructures i Transport,
  
JOSÉ RAMÓN GARCÍA ANTÓN